Diari Oficial de la Generalitat Valenciana


Sumari del DOGV 2833, del 24-09-1996 (1996/839290)

RESOLUCIÓ de 20 de juny de 1996, del secretari general de la Conselleria de Sanitat i Consum, que renova l'acreditació de l'Hospital Mare de Déu del Lliris per a fer extraccions d'òrgans de morts.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2833

Data del DOGV
:   24-09-1996

Secció del DOGV
:   ALTRES DISPOSICIONS

Número del document
:   1996/839290


Data del document
:   20-09-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIó de 20 de juny de 1996, del secretari general de la Conselleria de Sanitat i Consum, que renova l'acreditació de l'Hospital Mare de Déu del Lliris per a fer extraccions d'òrgans de morts.   
Vista la sol·licitud de renovació de l'acreditació de l'Hospital Mare de Déu dels Lliris d'Alcoi per fer extraccions d'òrgans de morts.  
Antecedents de fet  
1. El gerent de l'àrea de Salut d'Alcoi presentà la sol·licitud de renovació de l'acreditació de l'Hospital Mare de Déu dels Lliris per a fer extraccions d'òrgans de morts.  
2. Aquest centre va obtenir l'acreditació per a fer extraccions d'òrgans de morts per la Resolució de la Direcció General de Planificació Sanitària de 23 de juliol de 1992, durant un període de quatre anys.  
3. La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació.  
Fonaments jurídics  
1. La Secretaria General de la Conselleria de Sanitat i Consum és competent segons el que disposen l'Ordre d'11 de desembre de 1992 de la Conselleria de Sanitat i Consum i el Decret 27/1987, en relació amb el que disposa el Decret 37/1994, de 21 de febrer.  
2. S'ha complit el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.  
Atesos els antecedents de fet i vistos els preceptes legals esmentats i la resta que hi són aplicables, resolc:  
Renovar l'acreditació per a l'extracció d'òrgans de morts a l'Hospital Mare de Déu dels Lliris, situat al polígon Caramenxell, s/n, d'Alcoi (Alacant). Aquesta acreditació serà vàlida durant un període de cinc anys, amb efecte des del 24 de juliol de 1996.  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat i Consum.  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar un recurs ordinari davant l'honorable senyor conseller de Sanitat i Consum en el termini d'un mes comptador des de l'endemà de la data de la notificació.  
València, 20 de juny de 1996.- El secretari general: Juan Oliver Chirivella.